Lomipi ke mafura a a potologileng mogodu mme a fologela kwa diphilong. A bonala sentle fa phologolo e buiwa. O tla bona lomipi lo lebega jaaka garetene e e nang le se se lebegang e kete ditalama tse dinnye tse di kgolokwe tsa mafura. Go mogologolo mafura a ne a bolela khumo. Monono wa motho o ne o tsewa o bolela gore ke sekgorane. Fa o le mosesane go ne go belaetsa gore o bolawa ke tlala. E seng jaaka mo metlheng eno e go ratiwang mebele e mennye ka go twe e mentle. A re tshwaediwa ke ditebego tsa Makgoa? Dipuo tse pele di neng di ikgatholositswe Ka bokao jwa mo Aforika borwa, tse ke dipuo tse di neng di neetswe maemo a a kwa tlase ke ditlhopha tse di maatla tsa pele, mme tse ka jalo di neng di sa dirisiwe kgotsa go tlhabololwa go ka dirisiwa mo tirong ya bobegakgang, thuto (morago ga sekolo sa poraemari) kgotsa mo setšhabeng kgotsa mo maemong a a botlhokwa a ekonomi. Tshegetso ya tlhabololo ya dipuo tse e ne e le e nnye. Di akaretsa dipuo tsa tlhago, dipuo tse di tswang kwa ntle le SASL.